ALT รับรู้ค่าเสื่อมราคาโครงข่าย-ค่าใช้จ่ายพุ่ง ฉุดงบไตรมาส3/61 ขาดทุนกระอักกว่า10เท่าตัว
ALT รับรู้ค่าเสื่อมราคาโครงข่าย-ค่าใช้จ่ายพุ่ง ฉุดงบไตรมาส3/61 ขาดทุนกระอักกว่า10เท่าตัว จากปีก่อนขาดทุน 5.90 ลบ. ขณะที่งวด 9 เดือนพลิกขาดทุนมาที่ 199.59 ลบ. จากปีก่อนกำไร 70.65 ลบ.
8 พ.ย. 2561

บริษัท เอแอลที เทเลคอม จำกัด (มหาชน) หรือ ALT รายงานผลการดำเนินงานประจำไตรมาส 3/2561 สิ้นสุดวันที่ 30 กันยายน 2561 (รวมบริษัทย่อย) มีกำไรสุทธิดังนี้

โดยผลการดำเนินงานในไตรมาสดังกล่าวมีผลขาดทุนเพิ่มขึ้น เนื่องจากเป็นผลกระทบมาจากการชะลอการลงทุนของผู้ประกอบการโทรศัพท์เคลื่อนที่และผู้ประกอบการรายอื่นๆ ในอุตสาหกรรมสื่อสาร และอีกสาเหตุหนึ่งเกิดจากการรับรู้ค่าเสื่อมราคาในโครงการ SRT ที่บริษทได้ลงทุนไป ซึ่งมีมูลค่าโครงการค่อนข้างสูงเป็นกระทบมาจากการชะลอการลงทุนของผู้ประกอบการโทรศัพท์เคลื่อนที่และผู้ประกอบการรายอื่นๆ ในอุตสาหกรรมสื่อสาร และอีกสาเหตุหนึ่งเกิดจากการรับรู้ค่าเสื่อมราคาในโครงการ SRT ที่บริษทได้ลงทุนไป ซึ่งมีมูลค่าโครงการค่อนข้างสูง
ขณะที่มีค่าใช้จ่ายในการขายและบริหารเป็นจำนวน 67.2 ล้านบาท เมื่อเปรียบเทียบกับงวดเดียวกันเมื่อปีก่อน เพิ่มขึ้น 2.7 ล้านบาท จากไตรมาส 3/60 ที่ 64.4 ล้านบาท และหากเปรียบเทียบจากไตรมาสก่อน เพิ่มขึ้น 6.9 ล้านบาท จากไตรมาส 2/61 ที่ 60.3 ล้านบาท โดยค่าใช้จ่ายส่วนใหญ่ที่เพิ่มขึ้น เป็นค่าใช้จ่ายในการขายตลาดและฐานลูกค้าในต่างประเทศ
อีกทั้งมีต้นทุนทางการเงิน มีจำนวน 11.4 ล้านบาท เพิ่มขึ้น 3.8 ล้านบาท จากไตรมาส 3/60 ที่ 7.6 ล้านบาท และเพิ่มขึ้น 1.8 ล้านบาท เมื่อเทียบกับไตรมาส 2/61 ที่ 9.6 ล้านบาท อันเนื่องมาจากการเพิ่มของเงินกู้ยืมระยะสั้น
อนึ่ง บริษัทฯยังคงมีผลการดำเนินงานขาดทุนสุทธิจำนวน 68.8 ล้านบาท ด้วยสาเหตุหลักๆจากการรับรู้ค่าเสื่อมราคาโครงข่ายที่ยังค่อนข้างสูง เมื่อเทียบกับรายได้จากการให้บริการโครงข่ายที่ยังต่ำอยู่ เนื่องจากเป็นช่วงเริ่มต้น